Мадагаскар нячаста з'яўляецца ў навінавых стужках сусветных інфармагенцтваў. Апошнім часам гэтая астраўная дзяржава часцяком згадваецца ў сувязі з дэфіцытам ванілі на сусветным рынку, які выклікаў небывалы рост цэн. Мадагаскар — бясспрэчны сусветны лідар вытворчасці стратэгічнай прадукцыі (забяспечвае каля 80 працэнтаў паставак). Як вядома, ваніль — самая дарагая спецыя ў свеце пасля шафрану. Яе рынак ацэньваецца ў $1,3 мільярда. І гэта, відаць, не апошняя коштавая мяжа. Цана на ваніль значна ўзрасла за апошнія некалькі гадоў і складае больш за $200 за фунт (у параўнанні з $11 у 2011-м). Тым не менш эканамічная сітуацыя Мадагаскара, мякка кажучы, даволі складаная, у рэгіёнах нярэдка ўзнікае голад. Ці здолее астраўная дзяржава ўсё ж выкарыстаць свае перавагі і пераадолець нестабільнасць?